stanford-oval/wikipedia huggingface dataset:
סופרים קומנדר
חבילת הרחבה והמשך

ב-6 בנובמבר 2007 הוציאה חברת THQ חבילת הרחבה בשם "Forged Alliance", ובה שיפורים במנוע המשחק ובמהירותו, למעלה ממאה יחידות חדשות, ואפשרויות משחק חדשות. בהרחבה יכול השחקן לבחור בצד לוחם רביעי, השרפים. בנוסף לכך, מוצג ממשק מחודש, ותחום לוחמת המודיעין שופר. האתר Gamespot נתן למשחק ציון של 8.5 מתוך 10.
משחק ההמשך לסופרים קומנדר, סופרים קומנדר 2, פותח גם הוא על ידי Gas Powered Games ויצא ב-2 במרץ 2010. מבחינת העלילה, מתחיל המשחק השני 25 שנים לאחר השמדת ה"שרפים", בסוף הרחבת המשחק הראשון, על ידי הברית בין שלוש האומות. עלילת המשחק עוסקת באירועים שלאחר פירוק הברית בעקבות רצח המנהיג שלה, ובקורותיהם של שלושה חברים משלוש האומות הנאלצים להילחם זה בזה. במשחק השני יכול השחקן לשחק באחד משלושת הצדדים של המשחק המקורי, ללא אומת השרפים בשל השמדתם בהרחבת המשחק המקורי.
דוגמאות להבדלים בין המשחק הראשון למשחק השני:
כלכלה חדשה: לא ניתן לייצר את היחידות הרצויות במקרה שלשחקן אין כמות מספיקה של משאבים מתאימים.
מנוע חדש: שיפור גרפי, בעיקר של היחידות והפרטים הקטנים, כגון הצללה של יחידות על עצמן. באמצעות שימוש בשיטת הארה גלובלית הסביבה חדה וברורה יותר.
יחידות ניסיוניות: במשחק החדש יש יחידות ניסיוניות ויחידות מיני-ניסיוניות (25 בסך הכל). היחידות המיני-ניסיוניות חלשות יותר מהיחידות הניסיוניות אך משך הבנייה שלהן קצר יותר והעלות שלהן נמוכה יותר.
מערכת שדרוג היחידות: במערכת החדשה יש שדרוגים מיוחדים ליחידות האדמה, הים, האוויר, ושדרוגים ליחידת הפיקוד המשוריינת. מערכת השדרוג החדשה מאפשרת לקנות גם בשלבים מאוחרים של המשחק יחידות ברמות נמוכות, ובכך להאריך את השימוש ביחידות ברמות הנמוכות.
מפות המשחק: מפות המשחק משתנות באופן ניכר, בהשראה ממשחק אחר שפותח על ידי Gas Powered Games,‏ Demigod. המפות מזכירות במראן שדות תעופה עתידניים מעל תהום עמוקה, עם ערים עתידניות מעל ומתחת לתהום.
לקריאה נוספת

Bogenn, Tim (2007). Supreme Commander Official Strategy Guide. Brady Games. ISBN 0-744-00895-6.
הערות שוליים

1 2 3  "Supreme Commander Q&A - What Makes Supreme Commander Unique?". GameSpot.
1 2  "Supreme Commander (PC: 2007): Reviews". Metacritic.
↑  Space Siege Interview Eurogamer.de,‏ 6 ביוני 2008 (בגרמנית) ‏
↑  Dave 'Fargo' Kosak. "Supreme Commander: Warfare in the Air". GameSpy.
↑  Dave 'Fargo' Kosak. "Supreme Commander: Warfare on Land". GameSpy.
↑  Dave 'Fargo' Kosak. "Supreme Commander: Warfare at Sea". GameSpy.
↑  Staff. "Supreme Commander Designer Diary #1 - History of the United Earth Federation". GameSpot.
1 2 3  עוד על הצבאות השונים ניתן לקרוא ב מדריך המשחק באתר גיימספוט
↑  "Supreme Commander Profile Preview - History of the Cybran Nation". GameSpot.
↑  Staff. "Supreme Commander Profile Preview - History of the Aeon Illuminate". GameSpot.
↑  Supreme Commander Review Gamespot.com
↑  Adams, Dan. "Supreme Commander Interview". IGN.
↑  Sarju Shah and James Yu. "Supreme Commander Hardware Performance Guide". GameSpot.
↑  Brent Justice. "SupCom & Intel Core 2 Quad Gameplay Advantages". HardOCP.
↑  David Clayman. "Insider Interview with Composer Jeremy Soule". IGN. אורכב מ-המקור ב-2007-04-30. נבדק ב-2008-02-02.
↑  כדוגמה, בביקורת של האתר אטומיק גיימר
↑  "2006 Winners". gamecriticsawards.com.
↑  "Top 100 Games". IGN. אורכב מ-המקור ב-2007-02-10. נבדק ב-2008-02-02.
↑  Meer, Alec. "Review - Supreme Commander". Eurogamer.
↑  Onyett, Charles. "Supreme Commander Review". IGN.
↑  Kvasnicka, David. "Supreme Commander". GamePro Australia. אורכב מ-המקור ב-2007-09-29. נבדק ב-2008-02-02.
↑  Gallo, Matt. "GamePro's Supreme Commander Review Score". Gameworld Network. אורכב מ-המקור ב-2007-08-10. נבדק ב-2008-09-08.
↑  Supreme Commander: Forged Alliance - Gamespot review
| --- | --- |
ערך מומלץ: 
יחידות נסיוניות יכולות לחרוץ את תוצאת הקרב לבדן
תצפית מנקודה גבוהה יותר מאפשרת לשחקן לבחון את מפת המשחק במלואה
תמונה של המשחק על שני מסכים
האי מאן

האי מאן (באנגלית: Isle of Man, במאנית: Ellan Vannin) הוא אי הממוקם בים האירי, במרחק שווה בין בריטניה ואירלנד. האי הוא חלק משטחי החסות של הכתר הבריטי (Crown dependency), ואינו שייך לממלכה המאוחדת. אין לו ייצוג בפרלמנט הבריטי, אך ענייני החוץ והביטחון שלו מנוהלים על ידי בריטניה.
הפרלמנט המאני, טינוואלד (Tynwald), נחשב לפרלמנט העתיק בעולם אשר מתפקד ברצף מאז הקמתו (הפרלמנט העתיק ביותר באופן כללי הוא הפרלמנט של איסלנד, אלת'ינגי).
שטחו של האי 572 קמ"ר, ובשנת 2011 אוכלוסייתו מנתה 84,497 תושבים (כשליש מהם בדאגלס, עיר הבירה). תושבי האי דוברי אנגלית. כ־300 תושבים דוברים מאנית, שפה קלטית הקרובה לאירית. השפה נכחדה כשפת אם במהלך המאה ה-20, וכעת ישנם מאמצים להחיותה. האי מאן הוא אחד מהאומות הקלטיות.
שם האי

שם האי במאנית הוא Ellan Vannin. משמעות המילה Ellan היא אי. השם Mannin מופיע במקורות מסוימים בצורה Vannin, ומכאן שם האי. הצורה המקוצרת באנגלית מאויתת Mann או Man. הצורה המוקדמת ביותר בשפה המאנית היא Manu או Mana.
צורת שמו של האי באירית עתיקה היא Manau או Mano. בוולשית עתיקה שמו הוא Manaw, שם שגם משתקף ב-Manaw Gododdin, שמו של אזור החוף בחלקה הדרומי של לשון הים של פורת'. במאה ה-1 לספירה, תיעד פליניוס הזקן את שם האי כ-Monapia  או Monabia. במאה ה-2 תיעד תלמי את שם האי כ-Monœda‏ (Mοναοιδα, Monaoida), או Mοναρινα‏ (Monarina) ביוונית קוינה. בתיעודים לטינים מאוחרים יותר מופיע השם Mevania או Mænavia (פאולוס אורוסיוס בשנת 416), ובשם Eubonia או Eumonia על ידי כותבים אירים. בסאגות האיסלנדיות מופיע האי בשם Mön.
שמו של האי מגיע ככל הנראה מאותו מקור ממנו הגיע שמו הוולשי של האי אנגלסי Ynys Môn, שמקורו במילה הקלטית להר.
גאוגרפיה

האי מאן הוא אי שממוקם באמצע הים האירי הצפוני, במרחק כמעט שווה מאנגליה במזרח, צפון אירלנד במערב, וסקוטלנד (הקרובה ביותר) בצפון. ויילס בדרום נמצאת במרחק כמעט כפול לאי מהרפובליקה של אירלנד בדרום-מערב. אורכו של האי הוא 52 קילומטרים לאורך, ו-22 קילומטרים לרוחב, בנקודה הרחבה ביותר. יש לו שטח של 572 קילומטרים רבועים. בנוסף לאי מאן עצמו, היחידה הפוליטית של האי מאן כוללת גם כמה איים קטנים קרובים.
כלכלה

חלק נכבד מהכנסות האי נובעות מהיותו מקלט מס.
ביוזמת אלן בל, השר לפיתוח כלכלי של האי מאן, אין באי מס חברות, מס רווחי הון, מס רכוש, מס ירושות או מס ביול. מס ההכנסה עומד על 20% למיליון הדולרים הראשונים בשנה. כל הכנסה אישית מעבר למיליון דולר פטורה ממס. ממשלת האי מתירה להעביר כספים בין חברות ללא פיקוח, ורשות ניירות ערך שלו אינה מחייבת לבצע אסיפות שנתיות לבעלי המניות ואינה מגבילה תשלומי דיבידנדים. פרנסת הממשלה מגיעה ממס של 10% על רווחי הבנקים וחברות הפיננסים באי, שנהנות מ־11 אלף החברות שרשומות בו, ושבזכותן מגזר הבנקאות באי ניצל מכל פגע במשבר האחרון. התוצאה היא כלכלה שצומחת זה 26 שנים רצופות, ובעשור האחרון בקצב של 8%–10% בשנה. את המגמה מוביל המגזר הפיננסי. שיעור האבטלה עומד על כ־2%. דירוג האשראי של האי נשמר זה שנים על AAA נקי - זהה לזה של שווייץ, והאי מופיע במקומות גבוהים ברשימות המדינות הטובות ביותר ליזמים והתחרותיות ביותר מבחינה כלכלית.
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  "Tynwald - the oldest continuous parliament in the world", מתוך האתר הרשמי של הפרלמנט
↑  Bradley, Richard (2007). The prehistory of Britain and Ireland. Cambridge University Press. p. 8.
↑  "Hunter Gatherers – Mesolithic Period (Middle Stone Age) – 8000 BC to 4000 BC". gov.im. Isle of Man government. 16 March 2012. Archived from the original on 16 March 2012.
↑  "First Farmers". gov.im. Isle of Man government. 8 November 2012. Archived from the original on 8 November 2012.
↑  "Home – Manx National Heritage". gov.im. Isle of Man government. Archived from the original on 30 June 2004.
↑  Esmonde Cleary, A.; Warner, R.; Talbert, R.; Gillies, S.; Elliott, T.; Becker, J. "Manavia Insula". Pleides. Pleiades. Archived from the original on 6 November 2018.
↑  Conservation, Institute of Historic Building. "10,000 years of settlement on the Isle of Man". designingbuildings.co.uk. Archived from the original on 11 June 2022.
↑  Moore, A.W. (1890). The Surnames & Place-Names of the Isle of Man. London: Elliot Stock. p. 303.
↑  Joseph George Cumming. The Story Of Rushen Castle And Rushen Abbey, In The Isle Of Man, p. 23.
↑  "History Pages Isle of Man -Act of Revestment". www.isle-of-man.com. Archived from the original on 3 September 2010.
↑  Geography - Isle of Man Public Services
↑  אסף גלעד, האיש שהמציא את אי האפשרויות הבלתי מוגבלות, באתר כלכליסט, 2 ביוני 2011
| מדינות אירופה |
| --- | --- | --- |
| מדינות ריבוניות | אוסטריה • אוקראינה • אזרבייג'ן 1 • איטליה • איסלנד • אירלנד • אלבניה • אנדורה • אסטוניה • ארמניה 2 • בולגריה • בלגיה • בלארוס • בוסניה והרצגובינה • גאורגיה 1 • גרמניה • דנמרק • הולנד • הונגריה • הממלכה המאוחדת • הרפובליקה הצ'כית • ותיקן • טורקיה 1 • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צרפת •  קזחסטן 1 • קפריסין 2 • קרואטיה • רומניה • רוסיה 1 • שוודיה • שווייץ |  |
| חבלי ארץ "לא מוכרים" | אבחזיה • דרום אוסטיה • טרנסניסטריה • קוסובו • צפון קפריסין 2 |  |
| שטחים תלויים | אולנד • אקרוטירי ודקליה 2 • איי פארו • גיברלטר • גגאוזיה • גרנזי • יאן מאיין • ג'רזי • האי מאן • סבאלברד |  |
| הערות | 1 חלק משטח המדינה נמצא באסיה. 2 מבחינה גאוגרפית נמצאת באסיה, אך נחשבת חלק מאירופה מסיבות היסטוריות. |  |
| --- | --- |
בקרת זהויות :  NLI: 987007557237105171  BNC: 000804846  BnF: cb12048299n (data)  CiNii: DA08025887  GND: 4027756-2  KulturNav: 26201dfd-bfb1-4083-90f6-ff21a8e8802d  LCCN: n80106871  MusicBrainz: e9857f2e-5db7-36a0-b4a9-c7c32d1b3172  NKC: ge392226  NLA: 51924096  RERO: 02-A003412213  SUDOC: 028700562  UKPARL: GN516bHU  VcBA: 497/23096  VIAF: 135006697   WorldCat (עם VIAF): 135006697
ז'אן לנוון

| --- | --- |

 לידה:  1 בינואר 1867 הרובע השישי של פריז, צרפת 
 פטירה:  6 ביולי 1946 (בגיל 79) הרובע השביעי של פריז, צרפת 
 מדינה:  צרפת 
 פרסים והוקרה:  אבירה בלגיון הצרפתי  קצינה בלגיון הכבוד 
 
ז'אן-מארי לנוון (בצרפתית: Jeanne Lanvin‏; 1 בינואר 1867 – 6 ביולי 1946) הייתה מעצבת הוט קוטור צרפתייה. ייסדה את "בית האופנה "לנוון" ואת חברת הבשמים "בשמי לנוון".
ביוגרפיה

ז'אן לנוון נולדה בפריז, ביתם של קונסטנטין לנוון וסופי דשייס והייתה לצעירה מבין 11 האחים. 
בגיל 16 עבדה כמעצבת כובעים בחברת מאדאם פליקס (Madame Félix), ולאחר מכן ב-1889 עברה לשכונת פאובורג הקדוש, גם שם התפרנסה מעבודתה כמעצבת כובעים.
בשנת 1909 הצטרפה לנוון לאגודת התרבות, צעד אשר ביסס את מעמדה כמעצבת אופנת עילית. הבגדים אשר עיצבה לנוון לביתה משכו את תשומת הלב של בעלי ממון אשר ביקשו עותקים גם לילדיהם. במהרה, עיצבה לנוון בגדים גם לאימהותיה. שמותיהם של לקוחותיה היו מהידועים באירופה כולה.
החל מ-1923 האימפריה של לנוון כללה מפעל בדים בנאנטרי. כמו כן, ב-1920 פתחה חנויות שונות לעיצוב הבית, הלבשת גברים, פרוות והלבשה תחתונה.
לנוון קיבלה תוארי אצולה מלגיון הכבוד הצרפתי.
השפעה מתמשכת

מותג האופנה של לנוון פועל תחת שמה בימים אלה בפריז. כמו כן, משרדה של לנוון נשמר עד היום בפריז ומהווה מוקד תיירותי לחובבי אופנה. בשנת 2001 נבחר אלבר אלבז, מעצב אופנה ישראלי שנולד במרוקו 15 שנה אחרי מותה של לנוון, להוביל את הבית שקרוי על שמה.
הערות שוליים

↑  איתי יעקב, להיתלות באילנות גבוהים: מורשת בעולם האופנה, באתר nrg
| --- | --- |
בקרת זהויות :  PLWABN: 9810625998205606  BIBSYS: 12054829  BnF: cb135450741 (data)  GND: 119509989  ISNI: 0000 0000 7364 3809  KulturNav: 1451b551-a675-4e94-a106-6fc895283c10  LCCN: nb97062695  LNB: 000242960  Léonore: 257992  NKC: xx0110533  NTA: 17250693X  RKD: 316333  SNAC: w6t44zn8  SUDOC: 050768379  ULAN: 500063579  VIAF: 17385942   WorldCat (עם VIAF): 17385942 
ערך זה הוא קצרמרבנושא אישים. אתם מוזמנים לתרום לוויקיפדיה ו.
גוטייה (זמר)

| --- | --- |

גוטייה, 2012
 לידה:  21 במאי 1980 (בן 44) ברוז', בלגיה
 שם לידה:  ווטר דה באקר (Wouter De Backer)
 שם במה:  Gotye 
 מוקד פעילות:  מלבורן, ויקטוריה, אוסטרליה ניו זילנד
 תקופת הפעילות:  מ-2001
 מקום לימודים:  Parade College 
 עיסוק:  מוזיקאי, פזמונאי, זמר-יוצר, רב נגן
 סוגה:  אינדי רוק, רוק אלטרנטיבי
 שפה מועדפת:  אנגלית 
 כלי נגינה:  שירה, גיטרה, תופים, כלי הקשה, קלידים, סינטיסייזר
 חברת תקליטים:  יוניברסל ריפבליק רקורדס 
 פרסים והוקרה:  פרסי ECHO (2012)  תקליט השנה (2013) 
 gotye.com
 פרופיל ב-IMDb
 
ווטר "וואלי" דה באקר (אנגלית: Wouter "Wally" De Backer; נולד ב-21 במאי 1980), הידוע בשם הבמה גוטייה (Gotye) הוא מוזיקאי, רב נגן, וזמר-יוצר ממוצא בלגי-אוסטרלי. מקור השם גוטייה, בשם צרפתי (נכתב כ: Gauthier), אשר מקביל לשם "ווטר".
גוטייה הוציא 3 אלבומים באופן עצמאי, ואלבום אחד המכיל רמיקסים של שיריו הקודמים. הוא היה חבר בשלישיית אינדי-פופ אותה הקים בשנת 2002. סינגל של גוטייה, "Somebody That I Used to Know", אותו הוציא ב-2012, הגיע למקום הראשון במצעד הבילבורד הוט 100, וכבש מצעדי פזמונים ברחבי העולם.
ביוגרפיה > ראשית דרכו

גוטייה נולד בברוז', שבבלגיה בשם ווטר דה-באקר, ועבר לאוסטרליה כאשר היה בן שנתיים. בתחילה התגורר עם משפחתו בסידני, ומאוחר יותר עבר לעיר מלבורן. הוריו בחרו לרשום אותו לבית הספר לפי שמו האנגלי, וולטר. בילדותו הראה דה-באקר תשוקה למוזיקה, ולמד לנגן במספר כלים, בהם פסנתר, ותופים. בתיכון הקים להקה עם שלושה מחבריו. בשנת 2001, עברו הוריו לבית חדש, והשאירו לו הבית הישן במלבורן, על מנת שישלים את לימודיו. שני חברים נוספים עברו להתגורר עמו, והבית הפך למקום לבילוי ולמוזיקה.
ביוגרפיה > 2001–2009

בשנת 2001 הקליט דה-באקר את שירו הראשון. הוא חיבר דיסק בעל 4 שירים, כתב בעצמו את רשימת השירים וצייר את העטיפה. הוא קרא לפרויקט "Gotye", על שם כינוי שאמו נהגה לקרוא לו כשהיה קטן - "Gauthier", המקביל לשמו בצרפתית. באותו הזמן פגש זמר-יוצר נוסף, והקים עמו את להקת "The Basics". הצמד הופיע בהופעות חיות רבות, דבר שסיפק את תאוותו של גוטייה לבמה. הלהקה המשיכה להופיע וליצור במקביל לפרויקט, והוציאה ארבעה אלבומים בין השנים 2004 ל-2010. דה-באקר המשיך ליצור ולהשקיע בפרויקט "Gotye", והוציא שני דיסקים נוספים בעלי 4 שירים. ההתעניינות בפרויקט גברה והוצע לו חוזה לאלבום, שהיה למעשה אוסף מיצירותיו הקודמות. האלבום יצא בסוף שנת 2003, ונקרא "Boardface".
בשנת 2004 הוריו של דה-באקר מכרו את הדירה והוא עבר להתגורר במקום אחר בעיר. הוא החל לעבוד בספרייה המקומית והמשיך את פעילותו בפרויקט ובלהקה במקביל. הוא עבר דירה מספר פעמים, על מנת להשיג אקוסטיקה טובה יותר להקלטות. שיא הפעילות הייתה בהוצאת אלבומו השני, "Like Drawing Blood" בשנת 2006. שם האלבום מרמז על קשיו של גוטייה להקליט את שיריו בסביבה המשתנה. האלבום זכה להצלחה רבה, וקיבל מספר פרסים והכרה. הוא הפך לאלבום פלטינה באוסטרליה, ומכר מעל 70 אלף עותקים.
ביוגרפיה > 2010 - היום

פרק זה טעון עדכון. אנא תרמו לוויקיפדיה .
בעקבות ההצלחה של אלבומו השני, "Like Drawing Blood",היה יכול גוטייה לרכוש בית קבוע. הוא הקים אולפן הקלטות באסם שבחווה של הוריו. במרץ 2011, חשף גוטייה את שמו של אלבומו השלישי, "Making Mirrors". ב-6 ביולי 2011, גוטייה הוציא לאור שיר נוסף יחד עם הזמרת הניו זילנדית קימברה, בשם "Somebody That I Used to Know". הסינגל התקדם במעלה רשימות ההשמעות, וזכה לקידום נוסף מלילי אלן ואשטון קוצ'ר בטוויטר. השיר גרף סינגל פלטינה כפול 8, ומכר 560,000 עותקים. השיר עלה למקום הראשון במצעד הפזמונים האוסטרלי, הניו זילנדי, הבלגי, ההולנדי, והגרמני.
ב-19 באוגוסט 2011, יצא אלבומו השלישי של גוטייה, "Making Mirrors", וזכה גם הוא להצלחה רבה. ב-12 בפברואר 2012, "Somebody That I Used to Know" הגיע למקום הראשון במצעד הפזמונים בממלכה המאוחדת, ונשאר בו במהלך 5 שבועות. לשיר בוצעו גרסאות כיסוי בתוכנית The Voice האמריקאית והגרמנית, באמריקן איידול, ובסדרה המוזיקלית המצליחה של רשת פוקס, Glee. הבאז סביב הסינגל העלה אותו למקום הראשון במצעד הפזמונים האמריקאי, ה-Billboard Hot 100. בנוסף לכך, השיר צבר מעל למיליארד צפיות ברחבי העולם באתר סרטוני הווידאו YouTube.
דיסקוגרפיה

Boardface ‏(2003)
Like Drawing Blood ‏(2006)
Making Mirrors ‏(2011)
רוז מיד

| --- | --- |

 לידה:  4 בדצמבר 1867 סאפוק, הממלכה המאוחדת 
 פטירה:  מרץ 1946 (בגיל 78) סאפוק, הממלכה המאוחדת 
 מקום לימודים:  ווסטמיסטר  בית הספר לאמנות לינקולן 
 
רוז מיד, באנגלית: Rose Mead (4 בדצמבר 1867 - סוף מרץ 1946) הייתה ציירת דיוקנאות ילידת בריטניה שהציגה בתערוכת הקיץ של האקדמיה המלכותית והייתה עמיתה של אוגוסטוס ג'ון. מיד הייתה אמנית פורייה שפעלה בתחומים שונים - נופים, סצנות רחוב, טבע דומם ופרחים לצד עבודות הפורטרט שלה, תוך שימוש הן בשמן על בד והן בצבעי מים על נייר.
ביוגרפיה

מיד נולדה בבורי סנט אדמונדס, בתו של שרברב, זגג וסייד בתים. היא הייתה בת 20 לפני שעברה הכשרה אמנותית רשמית כלשהי כאשר למדה בבית הספר לאמנות לינקולן. היא עזבה שם כדי ללמוד בבית הספר לאמנות ווסטמינסטר, בלונדון בשנת 1892, בהדרכתו של פרדריק בראון ממש לפני מינויו לפרופסור בבית הספר סלייד לאמנות. בתקופה זו היא ציירה דיוקן עצמי בזמן בישול. חברה שייצרה כיריים דומות לאלה שבציור הציעה 500.00 ליש"ט (57,800 ליש"ט נכון לשנת 2023) כדי להוסיף את שמם, סכום שהיא סירבה כיוון שלא הייתה מוכנה "למסחר" את האמנות שלה.  שהותה של מיד בווסטמינסטר הייתה קצרה לפני שנאלצה לחזור הביתה כדי לסעוד את אביה. לאחר מותו למדה מיד אצל אוגוסט ג'וזף דלקלוז בפריז,  שם הציגה דיוקן פסטל בסלון פריז. אותו דיוקן הוצג באקדמיה המלכותית ב-1896.
ביוגרפיה > חיים מאוחרים

מיד חזרה לבורי סנט אדמונדס ב-1897, ונותרה שם. באותה שנה הוצג הציור Cuisine en Boheme בתערוכת הקיץ של האקדמיה המלכותית. שני ציורים של ״יום שישי בבוקר בסנט מרי״ ו״אמא שלי״ הוצגו בתערוכה של 1899. רוז מיד טיפלה באמה עד מותה ב-1919, תוך שהיא מתפרנסת מציור דיוקנאות, בעיקר בהזמנת אנשים מכובדים מקומיים.  ב-1929 היא ביקרה בניולין בקורנוול, בקהילת האמנים שהייתה שם באותה תקופה. ציור אחד שלה בשם "צייר בסטודיו של דוד פרוקטר בניולין" הוא תוצאה של הביקור.
ב-1933 היא ביקרה בדרום צרפת, ציור צבעי מים של ״סנט פול דה ואנס״ מספק תיעוד של אותה תקופה. האמנית נודעה על ידי המקומיים בפניה לנערות ולצעירות שישמשו כמודלים עבורה. היא הייתה שואלת רשות מהוריהם. בזמן שציירה אותן, היא יעצה להן לא להתחתן, דחקה בהן למצוא הגשמה בקריירה. אחת הנערות נזכרה, שברגע שהאמנית גילתה שהיא התחתנה - "היא הרגישה שדי השתניתי ושזה השפיע לרעה על האישיות שלי ".
האמנית מעולם לא השיגה את ההבטחה שהציגה בתחילת הקריירה שלה. משערים כי בעיקר בגלל ההפסקות בציור שנגרמו על ידי מות אביה והצורך לטפל באמה עד גיל 52.
היא נמצאה מתה בתחתית מדרגות הסטודיו שלה ברחוב קראון, בורי סנט אדמונדס בסוף מרץ 1946 בגיל 78.
הערות שוליים

1 2 3 4  Reeve, Christopher. Rose Mead; Artist of Bury St Edmunds, 1867 - 1946. Bury St Edmunds: St Edmundsbury Borough Council.
↑  "Obituary report". Bury Free Press. 5 April 1946.
↑  "Bury St Edmunds' Blue Plaques Trail". Bury St Edmunds And Beyond. 24 November 2020. Archived from the original on 21 September 2022. Retrieved 25 November 2020. During 1896 Rose (Mead) travelled to Paris where she was influenced by Auguste Joseph Delecluse, who specialised in still life and portraiture.
↑  St Edmundsbury, Borough Council. "Paintings and Prints". Archived from the original on 29 June 2017
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוז מיד".
נערה קוראת, 1920
הבורסה לניירות ערך בשאנגחאי

| --- | --- |


 סימול:  SSE
 תאריך ייסוד:  1990 (נובמבר)
 עיר:  שאנגחאי, סין
 מדינה:  הרפובליקה העממית של סין 
 אנשי מפתח:  ג'אנג יאוג'ון (נשיא)  גאנג ליאנג (יו"ר)
 מטבע:  ¥ - רנמינבי (RMB)
 חברות רשומות:  2,269
 מדדים:  SSE Composite  SSE 50
 english.sse.com.cn
 
הבורסה לניירות ערך בשאנגחאי (באנגלית: The Shanghai Stock Exchange או SSE, בסינית: 上海证券交易所, פין-יין: Shànghǎi zhèngquàn jiāoyì suǒ) היא בורסה לניירות ערך הממוקמת בשאנגחאי, סין. היא אחת משתי בורסות הפועלות באופן עצמאי בסין, כאשר השנייה היא בורסת שנג'ן.
היא אחת מהבורסות הגדולות בעולם (מקום 3 בשווי שוק כולל בסך של 6.41 טריליון דולר, נכון לספטמבר 2024).
היסטוריה

הבורסה הוקמה במקור ב-1891 ופעלה עד המהפכה הקומוניסטית בסין ב-1949. המסחר בבורסה של התחדש ב-1991 בעקבות הרפורמה בכלכלת סין. בניגוד לבורסת הונג-קונג, היא לא פתוחה באופן מלא למשקיעים זרים הודות לפיקוחים כלכליים הנעשים על ידי ממשלת סין. הבורסה כפופה לוועדה הסינית לרגולצית השקעות (CSRC). ב-2002 הותר למשקיעים מוסדיים זרים, החולשים על נכסים של לפחות 10 מיליארד דולר, לקנות ולמכור מניות בברוסה, אך הם נדרשו להותיר את כספם בשוק למשך שלוש שנים לפחות. ב-2008 הותר  לחברות זרות להנפיק מניות בבורסה.
בשנים 2006–2007 סבלה הבורסה מבועה כלכלית כאשר מחירי המניות הסיניות טיפסו ביותר מ-500% בשנתיים, על ידי סוחרים ספקולטיביים ומיליוני משקיעים קטנים, מה שהופך את הבורסה באופן זמני לשנייה בגודלה בעולם מבחינת המחזור. לאחר שהגיע לשיא של כל הזמנים של 6,124.044 נקודות ב-16 באוקטובר 2007, סיים מדד המדד המשולב של שנחאי את שנת 2008 בירידה של 65%, בעיקר בשל השפעת המשבר הכלכלי העולמי שהחל באמצע 2008. באותה תקופה בוצעו שני הנפקות ענק של בנקים, "בנק אוף בייג'ינג" שגייס 1.8 מיליארד דולר ו"צ'יינה קונסטרקשן בנק" שגייס 7.7 מיליארד דולר.
ב-2010 ביצעה בנק סין לחקלאות בבורסה את ההנפקה הגדולה בהיסטוריה עד אז, שגייס 22.1 מיליארד.
בשנים 2014–2015 שוב סבלה הבורסה מבועה כלכלית, כאשר סך שווי השוק של המניות הגיע לשווי של 8.8 טריליון דולר. בחודשים יוני-יולי 2005 צנחה הבורסה ב-32% ומחקה 3.5 טריליון דולר ומניותיהן של 1,430 מבין 2,800 החברות הנסחרות בבורסה בחרו להפסיק את המסחר במניות, בגלל הירידות החדות בשוק.
ב-22 ביולי 2019 החלה לפעול בבורסה סטאר מרקט (Star market) - זירת מסחר חדשה לחברות טכנולוגיה הדומה לנאסד"ק האמריקאית, ביום המסחר הראשון היו רשומות 25 חברות שזינקו ב-500% וגייסו כ-5.4 מיליארד דולר ממשקיעים. באוגוסט 2020 הגישה קבוצת אנט, זרוע הטכנולוגיה הפיננסית של קבוצת עליבאבא וחברת התשלומים במובייל הגדולה ביותר בסין, מסמכים לקראת הנפקה ראשונה לציבור בבורסות הונג קונג ובזירת המסחר סטאר בשנחאי, במסגרתה עשויה הייתה החברה לגייס עד 30 מיליארד דולר, סכום שיהפוך את ההנפקה לגדולה בהיסטוריה. אולם סכסוך עם הרגולטורים, בראשם הבנק המרכזי של סין שדרש ניהולבארגון מחדש של החברות בקבוצה והפרדה של פעילות האשראי הצרכני והביטוחים משירות התשלומים, הביא לביטול ההנפקה.
הערות שוליים

↑  עוד חומה קרסה - המסחר בבורסה של שנחאי התחדש לפני שבועיים, לאחר הפסקה של יותר מארבעים שנה., מעריב, 1 בינואר 1991
↑  סוכנויות הידיעות, סין פותחת את שוק המניות שלה למשקיעים מוסדיים זרים, באתר TheMarker‏, 7 בנובמבר 2002
↑  סוכנויות הידיעות, נפתחים לעולם: סין מתכוננת לאפשר לחברות זרות להנפיק מניות בבורסה המקומית, באתר TheMarker‏, 5 באוגוסט 2009
↑  דייוויד ברבוזה, הניו יורק טיימס, רוצים לראות איך נראית פקיעת בועה? תסתכלו על בורסת שנחאי, באתר TheMarker‏, 9 באפריל 2008
↑  סוכנויות הידיעות, סין ללא הפסקה: מניות בנק אוף בייג'ינג זינקו 93% ביומן הראשון למסחר בבורסה, באתר הארץ, 18 בספטמבר 2007
↑  בלומברג, סופה של הבועה: בורסת שנחאי צנחה ב-7.4%, באתר TheMarker‏, 26 ביוני 2015
↑  בלומברג, בהלה בסין: חצי מהחברות השעו המסחר במניות; גולדמן סאקס: אין בועה, באתר TheMarker‏, 8 ביולי 2015
↑  בלומברג, מניות מזנקות ב-500%: טירוף ביומה הראשון של נאסד"ק הסינית, באתר TheMarker‏, 22 ביולי 2019
↑  רויטרס, ה-IPO הגדול בהיסטוריה: תשקיף ענקית הפינטק של ג'ק מא חשף זינוק של 1,000% ברווח, באתר TheMarker‏, 25 באוגוסט 2020
↑  קורין דגני, סין בולמת את נסיקת אנט גרופ - וזה עלול להיות סיוט עבור המשקיעים בעולם, באתר TheMarker‏, 28 בדצמבר 2020
↑  קורין דגני, כך נהפך ג'ק מא, מייסד עליבאבא, מגיבור לאומי לאויב האומה הסינית, באתר TheMarker‏, 8 בינואר 2021
| --- | --- |
בקרת זהויות :  PLWABN: 9810579274305606  BIBSYS: 15499  GND: 5246731-4  ISNI: 0000 0000 9730 4182  LCCN: nr94021637  VIAF: 143937994   WorldCat (עם VIAF): 143937994
אבר המדולדל

בהלכה היהודית, אבר המדולדל הוא אבר של בעל חיים, שרובו מנותק ורק חלק קטן ממנו עדיין מחובר לגוף בעל החיים.
כאשר אבר שלם של בעל חיים, התנתק מגוף בעל החיים, הוא נקרא אבר מן החי, כאשר רובו התדלדל הוא נקרא "אבר המדולדל". אבר כזה, אף על פי שרובו מנותק מגוף בעל החיים, נחשב עדיין למחובר אליו, אך מכיוון שמיעוט שלו מחובר לבעל החיים לא ניתן להחשיב אותו כאבר מת, מכיוון שהוא עדיין מחובר במקצת לגוף ויונק ממנו.
כאשר בעל החיים מת, ייתכן שיש לומר למפרע, שהאבר נחשב לבשר מן החי כבר לפני שהוא התנתק מגוף בעל החיים, סברא זו נקראת בתלמוד - מיתה עושה ניפול.
רבי יעקב יצחק רבינוביץ מסביר, כי בכל התורה כולו קיים כלל כי הרוב מכריע, אם כי למרות זאת, לא ניתן ללכת אחרי הרוב, כאשר רוב האבר התנתק מחיותו - מגוף האדם, שכן אבר שעדיין מחובר במקצת לגוף האדם, אינו נחשב לאבר מת, ובהכרל שהמיעוט - המחובר לגוף האדם יכריע את האבר כאבר חי. אבל כאשר האבר מת לחלוטין, נמצא כי בחלקו הגדול הוא אבר מן החי, ובחלקו הקטן הוא נבלה, במקרה כזה שוב יש ללכת אחרי הרוב - ולהחשיב אותו כאבר מן החי.